韩元吉
次韵子云种竹
官居地多隙，种竹及春早。
萧然三亩园，便可事幽讨。
层峦寓岩石，一目惜尽了。
移根互掩映，取径作深杳。
飞来风乌鹊，相唤亦栖绕。
微风与新月，屡舞欣嫋嫋。
用知亭馆閒，有竹自能好。
堂前艺梅花，堂后列萱草。
叩门有俗客，未至迹互扫。
遥怜敬亭下，巷僻客仍少。
庭隅方解箨，相对亦社保。
吟哦五字句，饮水良不饱。
春雷发头角，茧栗未应小。
卜居如有得，破地出池沼。
胸中千亩计，岂顾万事扰。
他年醉林间，准拟成二老。